tomron87/hebrew-wikipedia-sentences-corpus huggingface dataset:
הקטע הבא חל בתור הטריאס התחתון, הדיקטודון מתפתח לליסטרוזאורוס, תראפסיד צמחוני בעל ניבים גדולים החי בעדרים שנודדים בחיפוש עלים טריים.
לצידם נראה האאופרקריה, זוחל דמוי-תנין, מאבות הדינוזאורים הצד חרקים.
העדר מתקרב לערוץ נהר ואחד הפרטים נהרג על ידי התראפסיד הארסי אוצמברסיה.
העדר מתחיל לחצות את הנהר ומותקף מלמטה על ידי להקת פרוטרוסוכוסים, יצורי מים וקרוביהם של התנינים.
הרבה פרטים נהרגים אך הרוב חוצים את הנהר וממשיכים לנדוד.
ואולם בסופו של דבר היובש ייגמר ושאר הזוחלים יחזרו לשלוט בעולם וידחקו הצידה את התראפסידים ואת היונקים שיצאו מהם.
בסיום הסדרה נראה אאופרקריה הפוגש ליד מאורתו בפרוטרוסוכוס רעב שכמעט טורף אותו.
אך האאופרקריה מתפתח לאלוזאורוס, דינוזאור שחי בתור היורה יחד עם סטגוזאורים, דיפלודוקיים ומיני דינוזאורים נוספים.
כך הסתיים עידן המפלצות והתחיל עידן הדינוזאורים.
ללין הוא מותג טיפוח ולייף סטייל בין-לאומי.
החברה מפתחת ומשווקת מגוון מוצרים המיועדים לטיפוח הפנים והגוף, רחצה ובישום.
מוצרי החברה נמכרים בלמעלה מ-180 חנויות בישראל ובעולם.
ללין היא חברה פרטית בבעלות פוקס-ויזל, בנק הפועלים, רויטל לוי צוברי ומירב כהן.
מנכ"ל החברה הוא ארז מלכה.
ללין נוסדה בשנת 1999 על ידי רויטל לוי צוברי ומירב כהן שהקימו חנות קטנה במרכז תל אביב.
בשנת 2007, כאשר הרשת מנתה 14 סניפים, חברת פוקס-ויזל, חברת הקמעונאות הגדולה בישראל המונה מעל 20 מותגים (חלקם בזכיינות בין-לאומית) רכשה 50% מהבעלות של הרשת.
השותפות עם פוקס הובילה להתרחבות גלובלית ביפן, קנדה, ועוד.
בשנת 2021, פוקס רכשה 5% אחוזים נוספים ממניות החברה ובנק הפועלים רכש 20% ממניות החברה.
כעת, פוקס-ויזל מחזיקה ב-55% ממניות החברה, בנק הפועלים ב-20% ממניות החברה, מירב כהן ב-12.5% ממניות החברה ורויטל לוי צוברי ב-12.5% ממניות החברה.
ב-2011, חנות המותג הראשונה נפתחה בטוקיו.
כיום, רשת ללין מונה כ-37 חנויות ברחבי יפן המנוהלות על ידי זכיין מקומי.
ב-2018, נפתחו שש חנויות ללין בטורונטו, קנדה.
ב-2019, נפתחו שלוש חנויות נוספות, ב-2023 -2024 נפתחו עוד 3 חנויות וכיום יש 12 חנויות פעילות בקנדה.
ב-2022, נחתם הסכם עם זכיין מקומי בטאיוואן להקמת פעילות ללין במדינה.
בשנת 2022 נפתח גם סניף ראשון של הרשת בגיאורגיה.
בנוסף לחנויות הפיזיות, במדינות בהן ללין פעילה היא מפעילה גם אתרי איקומרס.
ללכת עם אנשי מערות היא סדרת טלוויזיה מוקומנטרית של ה-BBC שעלתה לשידור ב-1 באפריל 2003 בבריטניה.
סדרה זו היא סדרה-בת של הסדרות המצליחות: ללכת עם דינוזאורים, ללכת עם מפלצות ובעיקר ללכת עם חיות, שם מופיעים הפרקים הראשונים.
רוברט וינסטון הוא הקריין בממלכה המאוחדת.
בצפון אמריקה אלק בולדווין מגיש, אך הוא אינו מופיע באתרי הצילומים אלא בחדר נפרד מול ממצאי הומינידים.
הסדרה שודרה בישראל בערוץ 8 במהלך שנות האלפיים תחת השם "לפגוש את אנשי המערות".
סדרה זו מספרת על האבולוציה של האדם בארבעה פרקים, כשבכל פרק מופיע הומיניד ראשי אחר.
הסדרה מכניסה את הצופה לעולמם של האדם הקדמון.
אבות קדמונים: הפרק מתחיל לפני 3.2 מיליון שנה בתקופת הפליוקן שבאתיופיה.
נראים בפרק הומינידים מהמין אוסטרלופיתקוס אפרנסיס ובפרט הקופה המפורסמת לוסי שחיה עם קרוביה בערבות אפריקה.
הסיפור נפתח בסכסוך גדול של החבורה עקב מות הזכר השליט שנטרף על ידי תנין גדול.
החבורה חסרת הזכר השליט מותקפת בידי קבוצת אוסטרלופיתקוסים אחרת, מפסידה את שטחה ונאלצת לנדוד דרומה.
בסוף הפרק לוסי מתה ממכת מקל תוך כדי סכסוך שבטים ובתה הבכורה מטפלת באחיה התינוק, שהופך ליתום, ובכך מסמלת מעבר להרגלים אנושיים.
אחים בדם: הפרק מתחיל לפני 2 מיליון שנה במזרח אפריקה, שם נראים פרטים של פרנתרופוס בויזאי, המתואר כאוכל עשבים שלא מסתגל למציאות המשתנה ואינו משנה את מנהגי תזונתו, כך שהוא ניזון בסוואנה בעיקר מטרמיטים, עשבים גבוהים ותרמילי שיטים, מזונות שיכחדו כאשר יגיע עידן הקרח.
לצידו התפתחו מינים מהסוג אדם כמו הומו הביליס, המתואר כאוכל-כול איטיליגנטי הניזון ממה שנמצא לרבות משללו של האריה ופרטי הומו רודולפנסיס המוצגים כגבוהים יותר מההומו הביליס אך דומים לו מאוד וגם ניזונים מנבלות.
ההומו הביליס ניזון גם מבשר ועצמות וכך הגדיל את מוחו וכן פיתח חברה גדולה ומורכבת, איתה הוא היה יכול להתמודד עם המציאות המשתנה.
משפחה פראית: הפרק נפתח בקניה לפני 1.5 מיליון שנה עם האדם הומו ארגסטר שהיה לגשש המיומן הראשון בעולם והוא ניצל את כישוריו כדי לאכול יותר בשר וכך להגדיל את גודל מוחו.
לאדם זה ישנם כישורים חברתיים טובים יותר מההומו הביליס, כולל קשר רגשי מפותח בין גברים לנשים ושפה פרימיטיבית.
הוא ניזון מבשר של חיות מתות או פצועות ובעל כלי הרג עשויים מאבן ומעץ.מיליון שנה מאוחר יותר נראה בסין, האדם הומו ארקטוס שיצא מאפריקה לעבר אסיה ושם חי לצד הפרימט הענקי והמסוכן, גיגנטופיתקוס.
ההומו ארקטוס היה יצור מפותח אך עדיין היה מבוסס על אינסטינקטים חייתיים.
באותו זמן באפריקה מגלים פרטי הומו ארגסטר יכולת להבעיר ולשלוט באש ולהתנתק מהתלות בסביבה.
האש עוזרת לו לצוד ולהרוג, מחממת בתנאים קרים, מבשלת את המזון ומרחיקה טורפים גדולים.
השורדים: פרק זה נפתח לפני 400,000 שנה עם המין הומו היידלברגנסיס שחי בבריטניה.
הוא מוצג כיצור איטיליגנטי, רגיש ומפותח אך חסר יכולת לחשוב על חיים לאחר המוות ועל דברים מופשטים.מאוחר יותר, לפני 140 אלף שנה נראה שבט של ניאנדרטלים בצרפת והרגלי חייהם.
הם ניזונו בעיקר מבשר והשתמשו באש ופיתחו דרכי ציד מיוחדות כמו לצוד את ממותות הצמריות ענקיות בידי הפלת סלעים עליהם, בסוף עידן הקרח האחרון.
לקראת סוף עידן הקרח באפריקה, תת-המין הומו ספיאנס אידלטו התקשה להסתגל לבצורת שנוצרה ולמדבריות שנגרמו מעליית הקרחונים.
יחד איתו נראה תת-המין אדם נבון מודרני שהיה זקוק לדמיון מפותח כדי לשרוד, למשל בידי שתילת פקעות מלאים במים, ולא להיכחד כמו קרובו והוא הצליח בכך.בסוף הפרק נראים ציורי המערות שהתגלו בדרום אירופה לפני 30,000 שנה, שנוצרה מאמונה בדברים מופשטים ולא קיימים, ולבסוף גרמה להתחלת ההיסטוריה המוכרת לנו ולהכחדת הניאנדרטלים.
הוא מקבץ סרטים של ה-BBC ששודרו בבריטניה במהלך השנים 1999–2006. את הסדרות יצרו ג'ספר ג'יימס, אנדרו וילקס וטים היינס, שגם יצר את הסדרות הבריטיות "בראשית" ו"בראשית: עולם חדש", "נדידת הדינוזאורים", "הכוכב דינוזאור" ו"העולם שאבד".
סדרות אלה מציגות דינוזאורים ושאר יצורים פרהיסטוריים עם הנפשה ועם אמצעים שמחיים יצורים נכחדים.
הסדרה מלווה במחקרים המדעיים האחרונים על מראם והרגליהם של היצורים.
תחילה נוצרה הטרילוגיה של הסדרות "ללכת עם דינוזאורים", "ללכת עם חיות" ו"ללכת עם מפלצות", אך בהמשך נוצרו עוד כמה סדרות.
בכמה מהן מוצג השחקן והחוקר נייג'ל מארוון כמטייל בסביבת היצורים הקדומים.
ב-2013 יצא סרט קולנוע המבוסס על הסדרה, הקרוי "ללכת בין דינוזאורים".
כמו כן יצאה הצגה על חיי מספר דינוזאורים על הסדרה הראשונה בשם "The Arena Spectacular".
ללכת עם דינוזאורים (Walking with Dinosaurs ;1999) - הסדרה הראשונה בת 6 פרקים מסקרת את עידן המזוזואיקון ומראה את הדינוזאורים מהצלופיזיס של הטריאס ועד הטירנוזאורוס רקס של סוף הקרטיקון.
על סרט זה יצאו 2 משחקי מחשב: "ללכת עם דינוזאורים" ו"עולם הדינוזאורים".
ללכת עם חיות (Walking with Beasts ;2001) - הסדרה בת 6 פרקים ומסקרת את עידן הקנוזואיקון מהכחדת הדינוזאורים עד לסוף תקופת הקרח ומראה את עליית היונקים מהלפטיקטידיום הקטן עד הממותה הענקית וגם את ראשוני האנשים.
ללכת עם מפלצות (Walking with Monsters ;2005) - הסדרה בת 3 פרקים המחולקים לשלושה תת-פרקים ומראה את החיים בעידן הפלאוזואיקון ועד לתחילת הטריאס.
היא מסקרת את היצורים הראשונים מהיווצרות כדור הארץ עד לראשוני הדינוזאורים ואת הארכוזאורים והסינאפסידים הקדומים.
הבלדה של Big Al (The Ballad of Big Al ;2001) - סדרה בת פרק יחיד המבוססת על הפרק השני ב"ללכת עם דינוזאורים".
הסדרה מציגה את האלוזאורוס המכונה "Big Al" כאשר היה בחיים.
נרדף בידי דינוזאורים (Chased by Dinosaurs ;2002) - סדרה בת 2 פרקים עם נייג'ל מארוון, בה הוא מחפש דינוזאורים ענקיים ובורח מטורפים ענקיים.
ללכת עם אנשי מערות (Walking with Cavemen ;2003) - סדרה בת 4 פרקים המסקרת את חיי אנשי המערות מלפני 2 מיליון שנה עד סוף תקופת הקרח.
מבוסס על חלק מהפרקים ב"ללכת עם חיות".
מפלצות ים (Sea Monsters ;2003) - סדרה בת 3 פרקים המחולקים לשלושה תת-פרקים עם נייג'ל מארוון, בה הוא מדרג את שבעת הימים הפרהיסטוריים המסוכנים ביותר, על פי היצורים השוכנים בהם.
פארק פרהיסטורי (Prehistoric Park ;2006) - סדרה בת 6 פרקים עם נייג'ל מארוון, בה נראה פארק גדול המתכנן לחיות פרהיסטוריות, אותם נייג'ל מביא מהעבר.
ללכת בין דינוזאורים (2013; Walking with Dinosaurs) - סרט תלת־ממדי המתאר את מסלול חייו של הדינוזאור פכיריינוזאורוס בסביבתו שבקרטיקון העליון.
סדרת ילדים המבוססת על שתי הסדרות הראשונות בקבוצה בשם "כוכב פרהיסטורי" (Prehistoric Planet).
המדריך השלם לחיים פרהיסטוריים (2005; The Complete Guide to Prehistoric Life) - ספר המציג את מרבית היצורים שהופיעו בכל הסדרות והספיישלים (למעט ללכת עם אנשי מערות ופארק פרהיסטורי).
ללקק ת'תות הוא סרט דרמה מוזיקלי ישראלי משנת 1992 בבימויו של אורי ברבש עם אורי בנאי, אקי אבני ותומי יואל בתפקידים הראשיים.
הסרט היה מועמד לפרס אופיר לסרט העלילתי הטוב ביותר, אך לא זכה.
התסריט נכתב על ידי בני ברבש והמוזיקה על ידי עובד אפרת שגם הלחין את חמשת השירים בסרט למילותיה של חנה גולדברג.
הכוריאוגרפיה בקטעים המוזיקליים היא של דניאלה מיכאלי.
שם הסרט נגזר מהשיר "ללקק לך את התות" המבוצע בו.
בועז (אורי בנאי) הוא נער ממשפחה קשת יום מדרום תל אביב העובד למחייתו במאפייה.
הוא אוהב לשיר ולנגן בגיטרה.
לפני גיוסו עורכים לו עובדי המאפייה מסיבה ומעניקים לו גיטרה חדשה.
בועז הולך לבחינות כניסה ללהקה צבאית.
מפקד הלהקה הוא אלכס (ששי קשת).
לפניו נכנס לבחינה תמיר (אקי אבני), ממשפחה עשירה בצפון תל אביב ומתקבל מיד.
בין בועז הדרומי לתמיר הצפוני קיימת יריבות ממושכת.
שנה לפני כן, במהלך תחרות לגילוי כישרונות צעירים, ניצח בועז את תמיר ולקח את הפרס.
תמיר מתנה את קבלתו ללהקה לאי קבלתו של בועז וכשבועז נכנס לבחינה הוא מוצא משם על ידי אלכס עוד לפני שהתחיל לשיר.
גם חברתו של תמיר, שלי, (תומי יואל) מתקבלת ללהקה.
בועז הממורמר משתולל במקום ונידון ל-35 ימי מחבוש.
שלי מרגישה שנעשה לו עוול, מבקרת אותו בבית הסוהר, מעודדת אותו ושומרת למענו את הגיטרה שלו.
לאחר השחרור מבית הסוהר מתחיל בועז בטירונות של כושר לקוי בפיקודו של סמל עטרי (יובל כרמי) הממרר את חיי הטירונים בכלל ואת בועז וחברו גולדמן (אורי גוטליב) בפרט.
הוא מתעב את בועז מפני שנשלח מלהקה צבאית של "בטלנים".
בועז מחבר שיר בשם "אני בא אלייך" שמוצא חן באוזני גולדמן.
גולדמן רושם את תווי השיר ומילותיו ושולח אותם בעילום שם ללהקה.
עטרי מעליב את גולדמן על היותו הומוסקסואל וגורם לו לניסיון התאבדות עם פציעה קשה.
בועז מתעמת פיזית עם עטרי ולבסוף נשלח לאפסנאות של הלהקה בפיקודו של אלברט (אלברט אילוז).
הוא נפגש לעיתים עם שלי למורת רוחו של תמיר שאוסר עליו להתראות עם חברתו והם חובטים אחד בשני.
החבר'ה באפסנאות יוצרים "להקה תחתית" ומבצעים שירים שכתב בועז.
מפקד הלהקה, אלכס, מקבל את שירו של בועז ומחליט שהלהקה תבצע אותו בטלוויזיה.
לשאלת מנחה הטלוויזיה (מני פאר) מי כתב את השיר אומר תמיר שזה הוא כדי להעלות את הערכתה של שלי שמפקפקת בזה.
גולדמן שצופה בתוכנית ממיטתו בבית החולים, מטלפן לאביו, עו"ד גולדמן (שמחה זיו) ומספר לו את האמת.
אביו מגיע לחזרות הלהקה ומעדכן את אלכס כי בועז הוא מחבר השיר וזכויות היוצרים שייכות לו.
לבסוף מבצעת הלהקה עם להקת התחתית את שירו של בועז "אני בא אלייך" בפני קהל עצום כשבועז שר סולו עם שלי ושניהם מתחבקים למורת רוחו של תמיר.
שחקןתפקיד אורי בנאי בועז אקי אבני תמיר תומי יואל שלי ששי קשת אלכס, מפקד הלהקה אלברט אילוז אלברט אורי גוטליב גולדמן יובל כרמי סמל עטרי עודד מנשה זמר בלהקה יחזקאל לזרוב זמר בלהקה שמחה זיו עו"ד גולדמן
ללכת עם דינוזאורים הוא משחק וידאו של מציאות רבודה מבית "Supermassive Games", המבוסס על סדרת הטלוויזיה המצליחה מבית ה-BBC, "ללכת עם דינוזאורים" מקבוצת סדרות ללכת עם....
חלק מהקטעים בו מבוססים גם על הסרט שיצא על הסדרה, "ללכת בין דינוזאורים".
המשחק פותח עבור פלטפורמת PlayStation 3 שיצא ב-12 בנובמבר 2013 באמריקה הצפונית ויום למחרת באירופה.
משחק זה קיבל ביקורות חיוביות ממספר אתרים, עקב עלילת הסיפורים שלהם ושחזור הדינוזאורים.
משחק זה מיועד לשחקן אחד והוא מכיל חמישה שלבים שונים, במהלכם עובר השחקן בכמה אזורים בהם נמצאים שלדי דינוזאורים ויצורים דומים החיים בתורים היורה והקרטיקון, מחלץ את שלדם מהאדמה ועוזר להרכיב את מבנה השלד שלהם.
האזורים בהם השלדים מגולים הם בארגנטינה, אלברטה, מונגוליה, מונטנה וויומינג.
לאחר ששלדי הדינוזאורים מנופים ומורכבים נוצרים יצורים החיים בסביבה פרהיסטורית, בה הם מגלמים דמויות דינוזאורים, לעיתים מהסדרה ומהסרט (בשלב הראשון) הנלווה ומתמודדים איתם במספר משימות.
השלמת המשימות מתוגמלת בזהב, כסף ולעיתים גם בגביע.
בכל שלב ישנם גם חידונים בנוגע לדינוזאורים וחייהם.
הדינוזאורים ושאר היצורים שבכל שלב
שלב 1: אלכסורניס, אלפדון, דיינוסוכוס, אדמונטוזאורוס, גורגוזאורוס, פכירינוזאורוס, פנטצרטופס.
שלב 2: ארגנטינוזאורוס, מפוזאורוס, פטרודאוסטרו.
שלב 3: אלוזאורוס, צרטוזאורוס, דיפלודוקוס, סטגוזאורוס, לפידוטוס, שפירית.
שלב 4: גלימימוס, פרוטוצרטופס, טרבוזאורוס, טרכיאה, חיפושית זבל.
שלב 5: אלכסורניס, פכיצפלוזאורוס, טריצרטופס, טירנוזאורוס.
לם לאי יונג (בסינית: 蓝丽蓉; נולדה ב-12 בפברואר 1936) היא פרופסור אמריטה למתמטיקה מסינגפור.
לם לאי יונג, ילידת סינגפור, למדה באוניברסיטת סינגפור.
בשנת 1957 היא המשיכה את לימודיה באוניברסיטת קיימברידג' ובשנת 1966 סיימה את העבודה לתואר שלישי בסינגפור.
החל מאותה שנה היא התחילה ללמד באוניברסיטת סינגפור ובשנת 1988 קודמה לדרגת פרופסור.
היא פרשה לגמלאות בשנת 1996 לאחר 35 שנות עבודה.
לם לאי יונג ידועה בעיקר בפרסומים שלה בתחום ההיסטוריה של המתמטיקה.
בשנים 1974–1990 היא הייתה בין העורכים של Historia Mathematica.
בשנת 2001 הוענק לה "פרס קנת' מאי" (ביחד עם אוביראטן ד'אמברוזיו).
"ללכת בדרכך" הוא רומן של הסופרת והעתונאית הבריטית ג'וג'ו מויס.
הספר הוא חלק מטרילוגיה, שכללה מאוחר יותר, גם את הספרים "החיים אחריך" ו"ממשיכה בדרכי".
מהדורה ראשונה של הספר התפרסמה בינואר 2012, והוא תורגם ויצא לאור בישראל בשנת 2014 בהוצאת ידיעות ספרים, בתרגומה של קטיה בנוביץ'.
לואיזה קלארק בת ה-26 עוזרת לפרנס את בית משפחתה.
היא מרגישה כי היא עומדת בצל אחותה הצעירה טרינה, שהיא אם חד - הורית.
לואיזה עובדת בבית קפה מקומי עד שבעליו פושט רגל.
אחרי ניסיונות למצוא עבודה במספר מקומות ללא הצלחה, היא פונה למשפחה האמידה בכפר מגוריה, ומתראיינת אצל אם המשפחה למשרת מטפלת אישית לבנה הנכה, המשותק.
לאחר שהיא מתקבלת לעבודה זו, נפגשת לואיזה עם וויל טריינר, האדם בו היא צריכה לטפל.
תחילה וויל לא חיבב את לואיזה, והפגין זאת בהתנהגות קרה ומרוחקת.
לואיזה, שכל רצונה היה לבצע את עבודתה בצורה הטובה ביותר, לא הבינה את פשר התנהגותו של וויל, ולכן חשה תסכול רב.
למרות ההתנהגות המבזה של וויל, לואיזה בוחרת להישאר בעבודה זו בגלל המצב הכלכלי הירוד בביתה והצורך שלה בכסף.
וויל נהיה מרוחק עוד יותר לאחר שבאה לביקור בת זוגו לשעבר, אליסיה, ומספרת לו כי היא מתחתנת עם חברו הטוב לשעבר, רופרט.
רק לאחר טיפול מסור וניסיונות בלתי פוסקים מצד לואיזה, מסכים וויל להיות יותר פתוח ואמפתי כלפיה.
בזמן שהיחסים עם וויל משתפרים, לואיזה מבחינה בחתכים על ידו של וויל.
מאוחר יותר, לואיזה שומעת את שיחתם המתוחה של הוריו אודות רצונו של וויל לסיים את חייו במכון בשווייץ.
היא שמעה כי אמו של וויל, קמילה, הפצירה בו לנסות ולחוות את החיים למשך שישה חודשים נוספים, ורק לאחר מכן, אם דעתו לא תשתנה, היא תסכים לעשות כרצונו.
מרגע זה לואיזה מחליטה כי משימתה היא לשנות את דעתו של וויל, ולגרום לו לבחור לחיות בששת החודשים הקרובים.
היא מספרת על כך רק לאחותה טרינה, וביחד הן חושבות על הדרכים לשמח את וויל.
בששת החודשים הללו וויל ולואיזה מתקרבים, וכתוצאה מכך מערכת היחסים בין לואיזה לבן זוגה נפגעת עד שהשניים נפרדים.
באותה תקופה אביה של לואיזה מאבד את עבודתו, ובכך מחמיר עוד יותר מצבה הכלכלי של המשפחה.
סטיבן טריינר, אביהו של וויל, מציע לו משרה בביתו.
לואיזה מבינה שוויל עומד מאחורי הניסיון לסייע למשפחתה, על מנת שהיא תוכל לעזוב את הבית וללכת ללמוד.
וויל ולואיזה הולכים לחתונתם של אליסיה ורופרט, ושם הם רוקדים ומפלרטטים.
וויל אומר ללואיזה שהיא הסיבה היחידה שלו להתעורר בבוקר.
לואיזה משכנעת את וויל לצאת לחופשה איתה, אבל לפני שהם יוצאים וויל חולה ולואיזה נאלצת לבטל.
מאוחר יותר, היא לוקחת את וויל לחופשה באי.
בלילה לפני שהם חזרו הביתה, לואיזה אומרת לוויל שהיא אוהבת אותו.
וויל אומר ללואיזה שהוא רוצה לספר לה משהו חשוב, אך לואיזה מודה שהיא כבר יודעת על הכוונות שלו לסיים את חייו בשווייץ.
וויל אומר שהזמן שלהם ביחד היה מיוחד, אבל הוא לא יכול לשאת יותר את החיים בכיסא גלגלים, ושתוכניתו תצא לפועל.
לואיזה, שכועסת ופגועה, יוצאת החוצה בסערה ולא מדברת איתו למשך שאר הטיול.
כשהם חוזרים הביתה, ההורים של וויל מופתעים לטובה מהמצב הגופני הטוב שלו.
לואיזה, לעומת זאת, פורשת מתפקידה כמטפלת שלו והם מבינים כי וויל סיפר לה כי החלטתו סופית.
בליל טיסתו של וויל לשווייץ, לואיזה מבקרת אותו בפעם האחרונה.
הם מסכימים כי ששת החודשים האחרונים היו הטובים ביותר שהיו להם מזה הרבה זמן.
וויל נפטר במכון בשווייץ זמן קצר לאחר מכן.
לאחר מכן מתברר שוויל השאיר ללואיזה סכום נכבד של כסף כדי שתוכל להגשים את חלומה וללמוד.
הסיפור מסתיים כשלואיזה נמצאת בבית קפה בפריז כשהיא קוראת את מילותיו האחרונות של וויל אליה, שאומרות לה לחיות טוב.
לואיזה (לו) קלארק - בת 26. אישה יצירתית, חיובית ומצחיקה.
נוהגת ללבוש בגדים מאוד צבעוניים וייחודיים.
באחת משיחותיה עם וויל חשפה כי חלומה הוא ללמוד עיצוב אופנה.
בגלל המצב הכלכלי הירוד בביתה לא הצליחה להגשים חלום זה.
היא לא מאמינה בעצמה וממעיטה מערכה.
במהלך הספר, ובעזרתו של וויל, היא לומדת להעריך את עצמה, לצאת מגבולות אזור הנוחות שלה, ולגלות את הצד ההרפתקני בתוכה.
ויליאם (וויל) טריינר - בן 35 שהפך למשותק בארבעת גפיו אחרי שפגע בו אופנוע.
השיתוק הותיר אותו עוקצני, קר רוח ומרוחק.
במהלך הספר מתאהב בלואיזה, המטפלת שלו, ואומר לה כי היא "הסיבה היחידה שלו לקום בבוקר".
בעזרתה של לואיזה, מתגלה בו גם צד רגיש, אמפתי וחם.
קמילה טריינר - אימו של וויל טריינר.
בעלת מערכת יחסים מתוחה עם בנה.
היא נוקשה וקשוחה אבל דואגת מאוד למצבו של בנה.
במהלך הספר נקשרת גם ללואיזה.
סטיבן טריינר - אביו של וויל שמרוחק מילדיו.
אדם שקט שמופיע בעיקר בצל אשתו.
בגד באשתו ולבסוף עזב אותה עבור האישה החדשה שפגש.
ג'ורג'ינה טריינר - אחותו הצעירה של וויל.
מתגוררת באוסטרליה, אך חוזרת לאנגליה לאחר התאונה של אחיה.
מקנאת בוויל על היחס המועדף שהוא מקבל מהוריהם אך אוהבת אותו מאוד ונחרדת מרצונו לקטוע את חייו.
קטרינה (טרינה) קלארק - אחותה הקטנה של לואיזה.
טרינה היא אם חד הורית שעובדת בחנות פרחים.
היא תמיד נחשבה לאחות החכמה והמוצלחת.
על אף שהאחיות מאז ומעולם היו תחרותיות, הן תומכות אחת בשנייה.
טרינה היא אישה רגועה ותומכת, ולואיזה חשה בנוח לספר לה על כל שעובר עליה.
פטריק - בן זוגה לשעבר של לואיזה שהיה איתה 7 שנים.
הוא עובד כמאמן אישי ואובססיבי לספורט ודיאטות.
עיסוקו הבלתי פוסק בתחומים אלו גורם ללואיזה להרגיש מוזנחת.
מרגיש טינה ללואיזה כאשר היא מקדמת את האינטרסים שלה.
נת'ן - המטפל הרפואי וחברו של וויל.
מסתדר עם וויל מאוד טוב, ומעבר לטיפול הרפואי שהוא מעניק לו, הוא גם מסייע לו בהיבטים הרגשיים.
ברנרד קלארק - אביה של לואיזה.
דואג מאוד לאשתו ובנותיו, ועובד קשה כדי לפרנס את המשפחה.
נוהג לתקשר דרך בדיחות והקנטות קלות.
ג'וזפין (ג'וזי) קלארק - אימה של לואיזה.
דואגת למשק הבית - מבשלת, מנקה ומסדרת בחריצות עבור כולם.
אליסיה דוואר - בת זוגו לשעבר של וויל אשר מתחתנת עם חברו הטוב - רופרט.
היא יפהפייה ומנומסת וחיה את חייה לפי הסטנדרטים של העשירון העליון.
רופרט פרשוול - חבר ותיק של וויל מעבודתו.
מתחתן עם חברתו לשעבר של וויל, אליסיה.
ת'ומאס - בנה בן ה-5 של טרינה ואחיינה של לואיזה.
הספר עובד לסרט בביומה של ת'יאה שארוק, ויצא לאקרנים ב־2016 בכיכובם של אמיליה קלארק כלואיזה, וסאם קלאפלין כוויל.
הכנסות הסרט היו למעלה מ-200 מיליון דולר.
"ספרה של ג'וג'ו מויס הוא רב מכר מסיבה אחת בולטת: הוא מקסים"- עלית קרפ הארץ
"כשסיימתי לקרוא את הספר, לא רציתי לכתוב עליו ביקורת; רציתי להתחיל לקרוא אותו מחדש"- הניו יורק טיימס
"זה הספר שחברים עתידים לקנות זה לזה בשנה הקרובה" - The Independent
"מלכותי, סוחף לחלוטין, נפלא - הספר הזה יטלטל אתכם." Daily Mail
"שובר לב ומרומם נפש." Good Houskeeping"
הוא סרט ביוגרפי אמריקני משנת 2019 בבימויו של קונור אלין מתוך תסריט מאת שון דווייר וגרג קופ ווייט על חייה של אמברלי סניידר, רוכבת רודאו שמתריסה נגד הסיכויים לחזור לספורט לאחר שבקושי שרדה תאונת מכונית שמשאירה אותה משותק מהמותניים ומטה.
בסרט מככבים מיסי פייל, ספנסר לוק, ביילי צ'ייס ושרי שפרד.
בגיל 19, רוכבת הרודיאו אמברלי סניידר בקושי שורדת תאונת דרכים שמותירה אותה משותקת מהמותניים ומטה.
הרופאים שלה אומרים שלעולם לא תלך שוב, קל וחומר לרכב.
סניידר מתכוונת להתגבר על האבחנה שלה, כשהיא שוב רוכבת על סוסה 18 חודשים בלבד לאחר התאונה.
ספנסר לוק בתפקיד אמברלי סניידר
אוטום סניידר בתפקיד אמברלי סניידר בסצנות הפעלולים שלפני התאונה
אמברלי סניידר בתפקיד אמברלי סניידר בסצנות פעלולים אחרי התאונה
מיסי פייל בתפקיד טינה סניידר, אמה של אמברלי
ביילי צ'ייס בתפקיד קורי סניידר, אביה של אמברלי
אליוויה אלין לינד בתפקיד אוטום סניידר
מיטשל הוג בתפקיד ג'יי סי סניידר
אמבר טאסל בתפקיד אשלי סניידר
ראלי קיין בתפקיד אמי לנקסטר
בוב ג'סר בתפקיד ברוס אוונס
לורי לייל אוליבר בתפקיד ג'יין אוונס
קנת מילר בתפקיד הקצין בראד שרוויק
מאט מדראנו כפרמדיק ביל דלגדרו
קתלין רוז פרקינס בתפקיד סטייסי
דייוויד דלאו כד"ר אלכס פאטל
קורבין בלו התפקיד הפיזיותרפיסט דייגו
ברברה אלין וודס בתפקיד ג'נה וולטרס
מקס אהריך בתפקיד טייט ווטקינס
דייוויד כריסטיאן וולבורן כד"ר תומאס
ב-29 ביולי 2018, הוכרז כי החלה הפקת סרט חדש של נטפליקס שכותרתו Walk Ride Rodeo על חיי אלופת הרודיאו המשותקת אמברלי סניידר.
עוד הוכרז כי מיסי פייל, ספנסר לוק, ביילי צ'ייס, שרי שפרד, ריילי קיין, מיטשל הוג וג'ון-פול האוורד יככבו בסרט.
צילומים עיקריים החלו בניו מקסיקו ביולי 2018.
סניידר שימשה ככפילת פעלולים בכל קטעי הרכיבה שלאחר התאונה בסרט, בעוד אחותה הצעירה אוטום ביצעה את פעלולי הרכיבה לפני התאונה.
ללכת שבי הוא ספר שנכתב על ידי אהרן ברנע ועמליה ארגמן ברנע.
הספר יצא לאור לראשונה בשנת 1986 בהוצאת עידנים.
הספר מספר על מערכת היחסים של המחברים עם אחד ממנהיגי הפת"ח, סאלח תעמרי, ועל הסכסוך הישראלי-פלסטיני.
במהלך שנת 1983 כתב "קול ישראל" לענייני ערבים, אהרן ברנע, הלך לראיין בכלא את צלאח תעאמרי, איש הפת"ח הבכיר ביותר שנפל לידי ישראל אי פעם, בזמן מלחמת לבנון הראשונה.
תוך זמן קצר הם מגלים כי יש ביניהם הרבה במשותף ונרקמת ביניהם חברות.
לאחר מספר מפגשים ביניהם מגלה ברנע, כי אשתו של תעאמרי, דינה בינת עבד אל חמיד, היא מלכת ירדן לשעבר והיא מתגוררת בלונדון.
במהלך תקופת מאסרו של תעאמרי הוא נפגש עם ברנע מספר רב של פעמים, במחנה המעצר לשבויים כלא אנצאר, שם הנהיג את אסירי המחנה.
יום אחד גילה תעאמרי לברנע את סקרנותו הגדולה בנוגע לשואה.
באישור שלטונות צה"ל, נטל ברנע את תעאמרי השבוי וערך לו סיור מקיף בישראל, בין היתר ביקר באתר ההנצחה "יד ושם".
הוא ביקר בביתו של ברנע ברמת השרון, הכיר את אשתו ואף נלקח לראות מה זה קיבוץ.
בקיבוץ חולדה, שם נפגש עם הסופר עמוס עוז.
ב-24 בנובמבר 1983, בעקבות עסקה לשחרור שבויים שארגנה דינה, משוחרר צלאח מהכלא הישראלי בתמורה למספר שבויים ישראלים.
אהרן ברנע - כתב קול ישראל לענייני ערבים, מסקר המון אירועים צבאיים.
בתחילה, הוא מעט מופתע מכמה שיש לו במשותף עם צלאח אך הם מצליחים להתחבר ולהבין, אפילו אם במעט, אחד את השני.
עמליה ארגמן ברנע - אשתו של אהרן.
סאלח תעמרי - בכיר הפת"ח שנתפס על ידי צה"ל, נחשב למתון יחסית בין חברי הפת"ח ומתנגד לפעולות טרור אלימות.
דינה בינת עבד אל חמיד - מלכת ירדן לשעבר, אשתו של צאלח, מוצגת כאישה חכמה ועצמאית המצליחה להרכיב עסקת שבויים גדולה.
"ללכת שבי אחרייך – אוסף שירי ארץ ישראל" הוא אלבום האוסף העשירי של הזמרת הישראלית אילנית.
הוא קרוי על שם הרצועה השביעית באלבום האולפן החמישי של הזמרת, אילנית, "ללכת שבי אחרייך".
ללנטוֹס או ללנטוּס (ביוונית עתיקה: Λήλαντος) הוא דמות משנית מהמיתולוגיה היוונית המופיעה באפוס המאוחר דיוניסיאקה מאת נונוס מ, שנכתב בתחילת המאה החמישית לספירה.
הוא בנם של קויוס ופויבה ואחיה של לטו.
ללנטוס הוא אביה הטיטאן של הנימפה אאורה, שהייתה בת לוויה לציד של ארטמיס והאם, מאת דיוניסוס, של , אלוהות מינורית הקשורה ל.
ללנטוס היה נשוי לנימפה האוקיאנית פריבויה, שנראה כי נונוס רומז שהיא אמה של אאורה, אם כי במקום אחר הוא מכנה את אאורה "בתה של קיבלי", האלה-האם הפריגית.
"ללכת" הוא שיר של הזמר הישראלי לירן דנינו.
השיר נכתב על ידי מאיר גולדברג יחד עם דנינו והולחן בידי דנינו.
הוא עובד והופק בידי אורי אבני ויצא לאור ב-24 במאי 2011 כסינגל השני מתוך אלבום הבכורה של הזמר, "לירן דנינו".
השיר נכתב על ידי הפזמונאי מאיר גולדברג יחד עם הזמר הישראלי לירן דנינו.
הוא הולחן בידי דנינו, עובד והופק בידי אורי אבני ויצא לאור ב-24 במאי 2011 כסינגל השני מתוך אלבום הבכורה של הזמר, "לירן דנינו".
את הווידאו קליפ של השיר ביימו אורי בורג ויוני זוננשיין, הוא הופק על ידי אביב בן שלוש ויצא לאור ב-21 ביוני 2011. במהלך הקליפ נראה דנינו צופה בו ובבת זוגו במספר סיטואציות שונות עם אהובת ליבו.
את פזמון השיר שר דנינו תוך שהוא נראה הולך אחורה בהשראת הקליפ "The Scientist" של קולדפליי, למען צילום חלק זה נדרש דנינו לשיר את השיר מהסוף להתחלה.
הקליפ צולם בתחילת מאי 2011 בשכונת נווה צדק בתל אביב ובחוף הים שבהרצליה, על ידי קבוצת חיילים מיחידת ההסרטה של דובר צה"ל, שעשו זאת בהתנדבות.
אסף נבו מ"מאקו" כינה את השיר בתור "גאוות האלבום".
ללכת על הכל הוא סרט קומדיה-פשע אמריקאי משנת 2000 בבימויו של ג'ונתן לין, על פי תסריט מאת מיטשל קאפנר.
בסרט מככבים ברוס ויליס, מת'יו פרי, רוזנה ארקט, נטשה הנסטרידג', אמנדה פיט, מייקל קלארק דאנקן וקווין פולאק.
הסרט עוקב אחר ניקולס "אוז" אוזרנסקי, רופא שיניים קנדי שמגלה כי שכנו החדש הוא רוצח שכיר לשעבר, ג'ימי "הטוליפ" טודסקי, שנמצא בתוכנית להגנת עדים.
העלילה מסתבכת כאשר אשתו של אוז מנסה לנצל את המצב לטובתה, מה שמוביל לרשת של מזימות, בגידות ותפניות בלתי צפויות.
הסרט הופק בתקציב של כ-41 מיליון דולר והכניס כ-106 מיליון דולר ברחבי העולם.
ניקולס "אוז" אוזרנסקי הוא רופא שיניים המתגורר בפרברי מונטריאול עם אשתו סופי.
חייו משתנים כאשר ג'ימי "הטוליפ" טודסקי, רוצח שכיר לשעבר שהפך לעד מדינה, עובר לגור בשכנות אליו.
אוז מגלה במהרה כי ג'ימי מבוקש על ידי המאפיה, ואשתו סופי רוקמת תוכנית להסגיר את ג'ימי בתמורה לפרס כספי.
המצב מסתבך כאשר אוז מוצא את עצמו מעורב בעולם הפשע, נמשך לאשתו של ג'ימי, ומתמודד עם שלל דמויות צבעוניות ומסוכנות.
ברוס ויליס ג'ימי "הטוליפ" טודסקי: רוצח שכיר לשעבר, כריזמטי ומסוכן.
מת'יו פרי ניקולס "אוז" אוזרנסקי: רופא שיניים נוירוטי הנקלע לעולם הפשע.
רוזנה ארקט סופי אוזרנסקי: אשתו של אוז, מניפולטיבית ובעלת מניעים נסתרים.
נטשה הנסטרידג' סינת'יה טודסקי: אשתו של ג'ימי, מעורבת במזימות הסובבות את בעלה.
אמנדה פיט ג'יל סנט קלייר: עוזרתו של אוז, בעלת שאיפות לא צפויות.
מייקל קלארק דאנקן פרנקי פיגס: שומר ראש קשוח ונאמן.
קווין פולאק יאני גוגולאק: ראש מאפיה נקמני ומסוכן.
באתר Rotten Tomatoes הוא זכה לציון של 43% על סמך 100 ביקורות, עם הקונצנזוס: "למרות צוות שחקנים מרשים, 'ללכת על הכל' לא מצליח להצחיק באופן עקבי ומרגיש כמו סיטקום מתוחכם מדי".
באתר Metacritic הסרט קיבל ציון ממוצע של 47 מתוך 100, בהתבסס על 32 ביקורות, המעיד על "ביקורות מעורבות או ממוצעות"
למאר ג'וזף אודום הוא כדורסלן עבר אמריקאי ששיחק בעמדות הסמול פורוורד ופאוור פורוורד.
אודום גדל ברובע קווינס שבניו יורק.
מאחר שאביו היה מכור להרואין ואימו נפטרה מסרטן המעי הגס כשהיה בן 12, גדל אודום בבית סבתו מילדרד.
בתיכון שיחק אודום במספר בתי ספר תיכוניים, ואף שיתף פעולה עם רון ארטסט ואלטון ברנד באיגוד האתלטים החובבים.
בשנת 1997, נבחר ארטסט על ידי המגזין Parade לשחקן העונה בארצות הברית.
בשנת 1997 הצטרף אודום לאוניברסיטת נבאדה, ונרשם למספר קורסי קיץ.
בעקבות סקנדל אקדמי בו הייתה מעורבת האוניברסיטה.
חקירת הנהלת ה-NCAA העלתה כי אודום קיבל סכום של 5,600 דולר.
בעקבות המקרה פוטר מאמן המכללה, ביל ביינו, והמכללה הושעתה ממשחקים לארבע שנים.
אודום עבר למכללת רוד איילנד, אך נאלץ לצפות בחבריו מהצד במשך עונת .
הוא שיחק במשך עונה אחת במדי המכללה, רשם של 17.6 נקודות, והוליך את קבוצתו לאליפות בית האטלנטיק-10.
לאחר עונת ה"" הודיע אודום כי יתמודד בדראפט של שנת 1999, ונבחר על ידי הלוס אנג'לס קליפרס בבחירה הרביעית.
במשחק הבכורה שלו בקבוצה רשם אודום 30 נקודות ו-12 .
את עונת הרוקי שלו סיים אודום בממוצעים של 16.6 נקודות, 7.8 ריבאונדים ו-4.2 אסיסטים, ונבחר לחמישיית הרוקיז הראשונה.
בנובמבר 2001, הורחק אודום על ידי מנהלת הליגה לאחר שנתפס והודה בשימוש במריחואנה.
לאחר ארבע עונות בהן שיחק במדי הקליפרס, עבר אודום לקבוצת מיאמי היט לקראת עונת .
בשיתוף הפעולה עם הרוקי דוויין וייד, הפך אודום לאחד משחקניה הבולטים של הקבוצה ורשם ממוצעים של 17.1 נקודות, 4.1 אסיסטים ו-9.7 ריבאונדים למשחק.
את העונה סיימה מיאמי במאזן של 42 ניצחונות מול 40 הפסדים ואודום העפיל למשחקי הפלייאוף לראשונה בקריירה.
במשחקי הפלייאוף המשיך אודום את יכולתו הטובה ורשם 16.8 נקודות, 8.3 ריבאונדים ו-2.8 אסיסטים.
מיאמי הודחה מהפלייאוף לאחר ניצחון בשבעה משחקים מול ניו אורלינס הורנטס בסיבוב הראשון, והפסד בשישה משחקים מול אינדיאנה פייסרס של רג'י מילר בסיבוב השני.
בסיום העונה זומן אודום לסגל נבחרת ארצות הברית והשתתף עימה בטורניר הכדורסל של אולימפיאדת אתונה.
בטורניר שותף אודום בשמונת משחקיה של נבחרתו, ורשם שורה סטטיסטית של 9.25 נקודות ו-5.75 ריבאונדים בדרך לזכייה במדליית הארד.
לאחר העונה הטובה במיאמי, עבר אודום ב ביחד עם בריאן גרנט וקארון באטלר ללוס אנג'לס לייקרס בתמורה לשאקיל אוניל, אך פציעה בכתפו השביתה אותו מפעילות למשך כל עונת .
ללא עזרתו של אודום, כשלה הקבוצה מלהעפיל לפלייאוף בפעם החמישית בלבד בתולדותיה.
בסיום העונה הכושלת, חזר מאמן העבר של הקבוצה פיל ג'קסון לעמוד על הקווים.
במחצית הראשונה של עונת הפגין אודום חוסר יציבות, אך הלך והשתפר ככל שהעונה התקדמה.
הוא רשם שני רצופים לראשונה בלייקרס נגד גולדן סטייט ווריורס ופורטלנד טרייל בלייזרס והעפיל עם הקבוצה לפלייאוף בו הודחה הקבוצה כבר בסיבוב הראשון מול פיניקס סאנס בשבעה משחקים, לאחר שכבר הובילו 1–3 בסדרה.
בעונת נאבק אודום בפציעות, ושותף רק ב-56 משחקים במהלך העונה.
במשחקים בהם שותף רשם אודום ממוצעים של 15.9 נקודות ו-9.8 ריבאונדים.
הלייקרס העפילו לפלייאוף, אך הודחו בסיבוב הראשון מול פיניקס בשחזור של הסדרה מהעונה הקודמת.
עם פציעתו החמורה של אנדרו ביינום בפיקת הברך בעונת , והגעתו של פאו גאסול לקבוצה באמצע העונה, שיחק אודום היטב ורשם ממוצעים של 14.2 נקודות, 10.6 ריבאונדים ו-3.5 אסיסטים למשחק.
הלייקרס העפילו עד לסדרת הגמר של ה-NBA שם הפסידו לבוסטון סלטיקס בשישה משחקים, כשאודום קולע 13.5 נקודות ומוריד 9.0 ריבאונדים לערב.
עם תחילת עונת איבד אודום את מקומו בחמישייה של הלייקרס, ותפקד כשחקן שישי כגיבוי לביינום וגאסול, אך חזר לחמישייה הפותחת עם פציעתו של ביינום במשחק מול ממפיס גריזליס בינואר.
אודום אף קלע 15 נקודות ברבע השלישי, ו-28 נקודות בסך הכל במשחק החוץ מול קליבלנד קאבלירס, תוך שהוא עוזר לקבוצתו להפוך פיגור של 12 נקודות לניצחון ב-10 נקודות ולשבור לקליבלנד רצף של 23 משחקי בית ללא הפסד.
כשחזר ביינום מהפציעה, שב אודום לספסל הקבוצה, וסיים את העונה עם ממוצעים של 11.3 נקודות, 8.2 ריבאונדים, 2.6 אסיסטים, 1.0 חטיפות ו-1.7 חסימות למשחק.
הלייקרס סיימו את העונה עם המאזן הטוב ביותר במערב עם 65 ניצחונות ו-17 הפסדים.
בפלייאוף של אותה העונה חלפו הלייקרס על פני יוטה ג'אז, יוסטון רוקטס ודנוור נאגטס בדרך לגמר ה-NBA בו פגשו את אורלנדו מג'יק.
את סדרת הגמר ניצחה הלייקרס בחמישה משחקים תוך שאודום רושם ממוצעים של 13.4 נקודות ו-7.8 ריבאונדים בדרך לזכייה ראשונה שלו בתואר האליפות.
בסיום העונה תם חוזהו של אודום בלוס אנג'לס, והוא הפך ל.
למרות חיזורים אינטנסיביים של קבוצתו לשעבר מיאמי היט וניסיונות שכנוע של חברו לשעבר לקבוצה דוויין וייד שיחזור לשתף עמו פעולה, חתם אודום על חוזה חדש בלייקרס לארבע שנים תמורת 33 מיליון דולר.
בעונה העוקבת, עונת , זכה אודום עם הלייקרס באליפות שנייה ברציפות לאחר ניצחון בגמר ה-NBA על בוסטון סלטיקס בשבעה משחקים.
בעונת הראה אודום שיפור ביכולתו, הוא סיים את העונה עם אחוזי הקליעה הגבוהים ביותר בקריירה, הן מהשדה והן מקו שלוש הנקודות, וזכה בתואר השחקן השישי של העונה ב-NBA.
הוא סייע לקבוצתו לסיים את העונה עם המאזן השני בטיבו במערב, ולנצח את ניו אורלינס הורנטס בסיבוב הראשון של משחקי הפלייאוף.
בסיבוב השני של המשחקים, הודחה הקבוצה ב מול דאלאס מאבריקס שהמשיכה וזכתה באליפות.
לקראת עונת עבר אודום ב לדאלאס תמורת בחירת דראפט העתידית.
בראשית חודש מרץ הוא החמיץ שלושה משחקים בשל סיבות אישיות, ולאחריהם העבירה אותו הקבוצה לשורותיה של טקסס לג'נדס מליגת הפיתוח, אך השיבה אותו למועדון כבר למחרת.
הוא שותף במהלך העונה ב-50 משחקים, מהם בארבעה בלבד עלה בחמישייה הפותחת, והציג יכולת חלשה ונתונים סטטיסטיים הגרועים ביותר בקריירה.
באפריל הודיעה הקבוצה כי אודום לא ימשיך בשורותיה בעונה הבאה, אך סימנה אותו כשחקן בלתי פעיל, ולא שחררה אותו בפועל, צעד שנועד לאפשר לקבוצה להעבירו בטרייד בסיום העונה.
בסיום העונה שב אודום לוס אנג'לס קליפרס, הקבוצה שבחרה אותו בדראפט, בעסקת חליפין שכללה ארבע קבוצות ובה עבר גם מו ויליאמס ליוטה ג'אז.
לאחר עונה אחת בקליפרס תם חוזהו של אודום בקבוצה, והוא הפך לשחקן חופשי.
בפברואר חתם אודום לחודשיים בקבוצת קאחה לבוראל ויטוריה מליגת העל הספרדית בכדורסל, עם אפשרות להארכת החוזה עד לסיום העונה.
הוא שותף בשני משחקים בלבד בקבוצה - אחד בליגה הספרדית ואחד ביורוליג בטרם עזב את הקבוצה.
בחודש אפריל באותה השנה הוא חתם על חוזה בניו יורק ניקס עד לסיום העונה, אולם שוחרר מהקבוצה ללא ששיחק במדיה.
אודום הופיע בערוץ ה-MTV בתוכניתו של גולש הסקייטבורד רוב דרייק, Fantasy Factory.
הוא גם הופיע בוידאו קליפ לשיר We Made It של באסטה ריימס ולינקין פארק, ובעל חברת הפקות של מוזיקה וסרטים.
אודום הופיע ביחד עם שחקן העבר צ'ארלס בארקלי בפרסומת לרשת המסעדות טאקו בל ששודרה במהלך הסופר בול של שנת 2010. אודום נודע כספורטאי בעל חיבה לממתקים, ולכבוד זכייתה של הלייקרס באליפות של שנת 2009, הוציאה חברת הממתקים ווירגלי העתק של גביע לארי אובריאן שבתחתיתו רשום שמו של אודום.
לאודום שלושה ילדים מחברתו לשעבר.
ב-29 ביוני 2006 נפטר בנו הקטן מתסמונת מוות בעריסה כאשר היה בן שישה וחצי חודשים.
בעקבות מות בנו, ביטל אודום את השתתפותו במשחקי הנבחרת באליפות העולם בכדורסל של שנת 2006 ובאליפות אמריקה בכדורסל 2007.
בספטמבר 2009 נישא אודום לכוכבת הריאליטי, קלואי קרדשיאן, ובשנת 2011 החל לשדר תוכנית ריאליטי בשם "קלואי ולמאר" כספין אוף לתוכנית משפחת קרדשיאן.
באוגוסט 2013, חזר אודום להסתבך בבעיות סמים, ונכנס למכון גמילה לאחר שצרך כמויות גדולות של קוקאין.
הוא עזב את מכון הגמילה לאחר יום אחד בלבד, ולאחר מספר ימים נעצר על ידי המשטרה בשל נהיגה בשכרות אולם לבסוף לא הוגש נגדו כתב אישום בתמורה להיותו בתקופת מבחן לשלוש שנים ושלושה חודשי גמילה מאלכוהול.
בדצמבר 2013 הגישה אשתו בקשה לגירושין.
ב-14 באוקטובר 2015, נמצא למאר אודום חסר הכרה בבית בושת בנבדה, לאחר שהתמוטט במקום.
בתום אשפוז ממושך ושיקום אינטנסיבי, עזב את בית החולים בתחילת 2016.
בשנת 2019 השתתף בעונה ה-28 של תוכנית המציאות האמריקאית "רוקדים עם כוכבים", שם היה למודח השני.
בשנת 2022 השתתף בתוכנית המציאות "האח הגדול" גרסת VIP.
מדליית זהב באליפות העולם עם נבחרת ארצות הברית: 2010
למבורגיני (באיטלקית: Automobili Lamborghini; ) היא יצרנית רכב איטלקית המתמחה במכוניות ספורט.
בסיסה בכפר סנט'אגתה בולונייזה (Sant'Agata Bolognese) באזור העיר בולוניה.
נוסדה בשנת 1963 על ידי פרוציו למבורגיני (1916–1993), שהתחיל את דרכו בתור יצרן טרקטורים עבור הצבא (Lamborghini Trattori).
משנת 1998 נמצאת בבעלות קבוצת פולקסווגן הגרמנית (מסונפת לחטיבת אאודי).
במאי 2021 הכריזה החברה כי עד 2024 ישווקו כל דגמי החברה עם מערכת הנעה היברידית פלאג-אין ועד לסוף העשור תציג מכונית חשמלית ראשונה למותג.
ביולי 2021 חשפה למבורגיני כי דגם חדש בעל הנעה היברידית פלאג-אין יחליף את למבורגיני אוונטאדור.
למבורגיני היה אספן נלהב של מכוניות ספורט, ובין השאר היו תחת ידיו מספר דגמים של חברת פרארי.
בעקבות תקלה במצמד של מכונית הפרארי שלו הוא פנה למפעל ורצה לדבר ולהציע שותפות עם אנצו פרארי, אך נענה בשלילה (גרסה אחרת היא שאנצו פלט לעברו בכעס "מה אתה מבין בייצור מכוניות ספורט"), ולאור זאת החליט שהוא יקים מפעל מתחרה וייצר מכוניות טובות מאלו של אנצו.
לחברה הוא בחר בסמל של שור זועם, לאחר שביקר בחוות שוורים המשמשים למלחמת שוורים בספרד והוא אף היה בן מזל שור.
במהלך השנים נקראו חלק מדגמי המכוניות של החברה בשמות של שוורים היסטוריים כמו דיאבלו, הורקאן, מורצ'יילאגו ועוד.
קבוצת פולקסווגן (גרמניה) - משנת 1998
המכונית נחשבת לזו שיזמה את מגמת המכוניות הספורט הדו-מושביות, עם מנוע אמצעי וביצועים גבוהים.
כאשר שוחררה, היא הייתה מכונית הכביש הסדרתית המהירה בעולם.
מכונית זאת הייתה אבן דרך בעיצוב מכוניות למבורגיני.
למעשה, כל דגמי למבורגיני שיוצרו אחרי הקונטאש הושפעו רבות מעיצובה.
מהירותה המרבית 325 קמ"ש, ומחירה הבסיסי היה כ-240 אלף דולר.
גאיארדו - המכונית הבסיסית והפופולרית ביותר בהיצע של למבורגיני, יוצרה בשנים 2003–2013 בתור המחליפה של הג'לפה.
מנוע אאודי V10 בנפח 5 ליטר, בעל הספק של 500 כ"ס.
מהירותה המרבית 309 קמ"ש, התאוצה מ-0 ל-100 קמ"ש אורכת 4.2 שניות, ומחירה הבסיסי כ-165 אלף דולר.
בשנת 2007 הוצג הגאיארדו לאחר מתיחת פנים.
במסגרת מתיחת הפנים החליפו את מנוע ה-V10 הישן במנוע V10 חדש בנפח 5,200 שסיפק 550 כוח סוס בגרסת LP550-2 בעלת הנעה אחורית, 560 כוח סוס בגרסת LP560-4 בעלת הנעה כפולה ו-570 כוח סוס בגרסת LP570-4 סופר-לג'ירה מופחתת משקל.
בדצמבר 2004 נתרמה מכונית מדגם זה למשטרת התנועה האיטלקית.
בסוף שנת 2014 הוחלפה הגאיארדו בדגם הנקרא הורקאן.
מורצ'יילאגו - מחליפת הדיאבלו, יוצרה משנת 2002 עם מנוע V12 בנפח 6.2 ליטר והספק של 580 כוח סוס.
מהירותה המרבית היא 340 קמ"ש.
מחירה הבסיסי היה בשנת 2008 כ-338 אלף דולר.
הדגם המשופר של המורצ'יילאגו היא המורצ'יילאגו SV (האס.
ויי בשביל "סופר מהיר" מאיטלקית) אשר מאיצה מ-0–100 קמ"ש ב-3.1 שניות והמהירות המרבית היא 345 קמ"ש
אוונטאדור - מחליפת המורצ'יילאגו, מיוצרת החל משנת 2011, מנועה הוא מנוע V12 בנפח של 6.5 ליטרים בעל הספק של 700 כ"ס, האוונטאדור מאיצה מ-0 ל-100 קמ"ש ב-2.9 שניות (ב-SV תוך 2.8 שניות) ומהירותה המרבית היא 350 קמ"ש
ססטו אלמנטו - מכונית קונספט שהוצגה בתערוכת הרכב של פריז 2010. לססטו אלמנטו מנוע V10 בנפח 5200 סמ"ק אשר סיפק 570 כוח סוס ומהירותו המרבית היא 350 קמ"ש.
בשנת 2011 התחיל ייצור הססטו אלמנטו ועד כה יוצרו 20 יחידות.
אגואיסטה - מכונית קונספט שהוצגה בשנת 2013, בעלות מוערכת של כ-3.5 מיליון דולר.
בעלת במנוע V10 בנפח של 5.2 ליטרים עם הספק של 610 כ"ס.
הורקאן - מחליפת הגאיארדו, הוצגה ב-20 בדצמבר 2013. מכונית עם 610 כוח סוס עם מנוע V10 ומהירות מרבית של 325 קמ"ש.
שמה של המכונית נקרא על שם שור שהשתתף בקרבות שוורים לפני 100 שנה.
המכונית יוצרה במהדורה מוגבלת של 5 יחידות בלבד ומחירה 4.5 מיליון דולר.
סנטנריו - הוצגה בשנת 2016 כילאיים של הרבנטון וה-וננו.
מהירותו המרבית היא 350 קמ"ש המושגת בעזרת מנוע V12 בעל הספק של 770 כ"ס.
מאיצה מ-0 ל-100 קמ"ש ב-2.8 שניות, ומחירה עומד על שני מיליון דולרים.
(קיימת גם גרסת רודסטר, בתוספת חצי מיליון דולר.)
אורוס-דגם ה-SUV השני של למבורגיני, הוצגה כקונספט עוד בשנת 2012 ובסוף 2017 הוצג כמודל רשמי, האורוס מצוידת במנוע v8,המפיק 650 כ"ס אשר מסוגל להאיץ את האורוס מ-0 ל-100 קמ"ש תוך 3.6 שניות, ולמהירות מרבית של 305 קמ"ש.
למבורגיני קונטאש LPI 800-4 - דגם המבוסס על הקונטאש הישנה, ומשתמש בשם שלה.
למבורגיני רבואלטו - מחליפת האוונטאדור בעלת מערכת הנעה היברידית פלאג-אין והיא המכונית החזקה ביותר של למבורגיני.
למבורגיני סיאן FKP 37 - בעלת הנעה היברידית, נפח מנוע 6,500 סמ"ק, הוצגה ב-4 בספטמבר 2019, תשווק משנת 2020
לפי המכירות, השווקים החשובים ביותר ללמבורגיני בשנת 2004 הם ארצות הברית (41%), גרמניה (13%), בריטניה (9%) ויפן (8%).
לפני השקת הגאיארדו בשנת 2003, למבורגיני יצרה כ-400 כלי רכב בשנה; בשנת 2011 למבורגיני יצרה 1,711 כלי רכב.
למבורגיני גאיארדו (באיטלקית: Lamborghini Gallardo) היא מכונית ספורט איטלקית אשר מהווה את דגם הבסיס בהיצע דגמי למבורגיני, אשר נשלטת על ידי קבוצת פולקסווגן.
הגאיארדו יוצרה לראשונה בשנת 2003 והייתה המכונית הראשונה אשר עשתה שימוש במנוע V-10 החדש של למבורגיני, מנוע ששימש בהמשך דגמים אחרים של הקונצרן.
הגאיארדו קרויה על שמו של זן מפורסם של שור לוחם.
בנוסף, משמעות המילה גאיארדו בספרדית היא "אבירי/מרשים".
בשלוש השנים הראשונות לקיומה ייצרה למבורגיני 5,000 יחידות מהגאיארדו, כמות אשר הציבה את הגאיארדו כלמבורגיני הנמכרת ביותר בהיסטוריה של היצרנית.
ביחד עם המורצ'יילאגו, פתחו מכוניות אלו עידן חדש בלמבורגיני תחת ניהולה של חברת אאודי, צעד אשר הביא עמו שיתוף טכנולוגי בין היצרניות וכן איכות חלקים והרכבה משופרת בלמבורגיני.
בסוף נובמבר 2013 הודיעה למבורגיני על הפסקת ייצורו של דגם הגאיארדו, לאחר ייצור של 14,022 יחידות.
היורשת של הגאיארדו, למבורגיני הורקאן, הוצגה במהלך שנת 2014.
הגאיארדו עוצבה על ידי לוק דונקרוולקה, מעצב בלגי אשר הגיע אל למבורגיני מחברת אאודי.
דונקרוולקה זכה בפרס "הנקודה האדומה" בעבור עיצוביו של הגאיירדו ושל אחותה הגדולה יותר מבית למבורגיני, המורצ'יילאגו.
מתחילת דרכה פותחה, מותגה ותומחרה הגאיארדו כיריבה לפרארי 360 מודנה ולמחליפתה – הפרארי F430.
לגאיארדו מערכת הנעה לכל ארבעת הגלגלים, תכונה אשר הופכת אותה למכונית ספורט ידידותית יותר עבור נהגים לא מנוסים.
למרות ניסיונה הרב של חברת-האם אאודי עם מערכות הנעה לכל הגלגלים, בחרה למבורגיני לפתח מערכת משלה עבור הגאיארדו כדי ליצור מנגנון ספורטיבי יותר.
בשנת 2007 היה מחירה הבסיסי של הגאיארדו בארצות הברית 180,050 דולר עבור גרסת ה"קופה" ו-206,000 דולר עבור גרסת ה"ספיידר".
האאודי R8 מבוססת קלות על הגאיארדו.
כדי למנוע תחרות פנימית בין מוצריה של קבוצת פולקסוואגן, ה-R8 מצוידת במנוע V8 בנפח 4.2 ליטר המספק 414 כוח סוס, לעומת 520 כוח סוס במנוע ה-V10 בגאיארדו, בנפח 5.0 ליטר.
ה"קופה" היא הגרסה הבסיסית והראשונה אשר בתחילת דרכה הוצעה עם מנוע V10 בעל הספק של 493 כוחות סוס.
ה"ספיידר" הוצגה לראשונה בתערוכת הרכב של לוס אנג'לס בינואר 2006.
מדובר בגרסה בעלת גג נפתח ומספר מועט של מרכיבים מכניים שונים מדגם ה"קופה", כגון תיבת הילוכים בעלת יחסי העברה קצרים ו-520 כוחות סוס.
ה"סופרלג'רה" (Superleggera), אשר שמה מתורגם לעברית כ-'מאוד קלה' נוצרה כתגובה של למבורגיני לפרארי 360 צ'לנג' סטראדאלה ומחליפתה, ה-פרארי 430 סקודריה, אשר גורפות הצלחה ושבחים עבור פרארי.
כפי שמעיד שמה, ההבדל העיקרי בין ה"סופרלג'רה" לגרסת ה"קופה" הוא במשקל – גרסה זו השילה 70 קילוגרם ממשקל ה"קופה" בעיקר הודות לשימוש נרחב בסיבי פחמן.
בנוסף, שדרוגים מכניים נוספים העניקו למנוע ה-V10 תוספת של 10 כוח סוס לסך הכל של 570.
ה"סופרלג'רה" מאיצה מ-0 ל-100 קילומטר לשעה ב-3.4 שניות, 0.2 שניות מהר יותר מגרסאות ה"קופה" ו"הספיידר".
בסוף שנת 2004 העניקה למבורגיני מספר רכבי גאיארדו למשטרה האיטלקית לכבוד יום-השנה ה-152 להיווסדות הארגון.
רכבי המשטרה המיוחדים הללו משמשים את משטרת התנועה להתמודדות עם מקרי-חירום לאורך אוטוסטרדה בדרום איטליה.
בנוסף, משמשות הגאיארדו המשטרתיות לשינוע איברי גוף המיועדים להשתלה.
בשנת 2009 נהרסה אחת הניידות בתאונת דרכים כשכלי רכב התנגש בה בעודה חונה.
בשנת 2005 ו-2006 הושמשו באופן זמני מכוניות גאיארדו עבור כוח המשטרה בלונדון כתרגיל יחסי ציבור.
המכונית של 2006 הוצגה בתחילת מרוץ הגמבול 3000 אשר החל באותה שנה בלונדון.
לֶמְבַּה (Lemba) היא קבוצה אתנית באפריקה הדרומית המונה כ-70,000 אנשים הטוענים כי הם בעלי מוצא משותף ושייכות ליהדות.
בני עדת הלמבה מגיעים משלושה שבטים עיקריים - באלמבה, באסנה ובאמואניה אשר דוברים את שפות הבנטו המדוברות באזור הגאוגרפי בו הם חיים.
בני העדה מקיימים מנהגים ופולחן דתי בעלי הקבלה ודמיון לפולחן היהודי.
מנהגים אלו הועברו בעל פה במשך דורות.
כיום רבים מבני הלמבה הם נוצרים אך מקפידים לשמור על מספר מנהגים יהודיים.
בני הלמבה מאמינים כי אבות אבותיהם היו סוחרים יהודיים אשר נדדו מיהודה לתימן ומשם לאפריקה לפני כ-2,500 שנה.
סוחרים אלו היו ראשיהן של אחת עשרה שושלות והן: בובה, חאמיסי, סרמנה, תובקרה, דומה, מ'האני, האג'י, סדיקי, סאריפו ומנגה.
שושלת בובה, הוותיקה מבין השושלות התיישבה ביישוב הנקרא סֶנה שהוא אולי העיירה העתיקה והנטושה סינא במחוז חצ'רמות בתימן.
שושלת האמיס היא זו שהובילה את הקהילה למזרח אפריקה דרך הים.
חלק נשאר באתיופיה וחלק נדד ברחבי היבשת דרומה על קו החוף.
הלמבה טוענים כי הקהילה השתקעה בטנזניה וקניה ושם הקימה את סנה השנייה.
חלק אחר מהקהילה נדד למלאווי ומשם לזימבבואה ודרום אפריקה של ימינו בני הלמבה טוענים כי אבותיהם בנו את העיר זימבבוואה באבן, אך טענה זו עומדת בסתירה לתפישה האקדמית לפיה העיר נבנתה על ידי שבט השֹוֹנַה.
בני הלמבה מאמינים שהאל לא היה מרוצה מהתנהלות הקהילה ולכן פיזר אותה ברחבי היבשת.
עם הזמן התחתנו בני הקהילה עם נשים אפריקאיות.
בני הלמבה היו ידועים כמומחים ברפואה וככורי זהב, נחושת וברזל.
אנשי הקהילה נהגו למכור זהב לסוחרי הערבים במזרח ולפורטוגזים במערב.
אמונות ומנהגים רבים של בני הלמבה מזכירים מנהגים והלכות מן היהדות.
חלק מן המנהגים אינם בעלי דמיון מובהק ליהדות (קיים דמיון גם לדתות אחרות), אולם הדמיון מחזק את טענתם להיותם צאצאי העם היהודי.
ד"ר רודו מת'יווה מציין אותם במאמרו:
בני הלמבה הם מונותאיסטים ומאמינים באל אחד הנקרא "מוארי".
בני הלמבה שומרים את השבת, מקדשים אותה ומהללים בה את "מוארי".
הם מהללים את "מוארי" על השגחתו על הלמבה ורואים בעצמם את העם הנבחר.
ילדי הלמבה מחונכים לכבד את הוריהם.
בני הלמבה אינם אוכלים חזיר, או כל מזון אחר אשר נאסר מפורשות בתורה; כגון, דם, איבר מן החי, שקצים ורמשים ובעלי חיים טמאים, או ללא שחיטה..
כמו כן הם אינם מערבים בשר וחלב.
בני הלמבה מברכים על המזון ומודים ל"מוארי" לפני כל ארוחה.
השחיטה של בעלי החיים דומה לשחיטה היהודית.
על מצבות בני הלמבה נמצאים לעיתים קרובות קישוטים של מגן דוד.
בני למבה לא מתחתנים מחוץ לעדה שלהם.
ניתן להתקבל אל העדה אך בדומה לתהליך הגיור ביהדות, המבקש להתקבל ניתקל בהמלצות עזות שלא לנסות להתקבל.
בחברת הלמבה, יכול להתקבל מי שאינו מהלמבה אל העדה, דרך חתונה עם בן/בת הלמבה, אך ורק לאחר למידת החוקים הדתיים, חוקי שמירת הכשרות והמנהגים.
אם הדבר לא נעשה הזוג מודר מהקהילה.
מחקרים תורשתיים שנערכו מסוף שנות התשעים של המאה ה-20 ועד היום מצאו בקרב מספר ניכר של גברים מקרב הלמבה רב-צורתיות של כרומוזום ה- Y שנקרא Cohen modal haplotype, אשר העיד לטענת המחברים על היותם צאצאים של שושלת הכוהנים, צאצאיו של אהרון.
השושלת העיקרית שנתפסה כשושלת הכוהנים בקרב הלמבה היא שושלת בובה.
מדגם מקרב השושלת הזו העלה כי 52% מהם נושאים את "גן הכהנים".
במקרה של בני שבט הלמבה וקהילת בני ישראל בהודו, השפיעה קיומה של אסמכתה מדעית לדמיון תורשתי בינם לבין עם ישראל על גיבוש זהותם והגדרתם העצמית למול שכניהם.
בפרט, נמתחה ביקורת חריפה על המחקרים האמורים, שבכולם לא הוכחה מובהקות סטטיסטית, נמצאו ממצאים מקריים בשל גודל המדגם הקטן וההנחות הכמותיות שבבסיסם הופרכו במקרה של בני אדם וזבובים.
בנוסף, במקרה זה סותרת הטענה לשושלת כהנים את המסורת, מפני שעשרת השבטים אינם כוללים את שבט לוי, אשר כל הכהנים הם צאצאיו, אך זאת רק אם טוענים שמקורם מעשרת השבטים דווקא.
כמו כן לפי המקרא ערי הלויים ובהם הכהנים היו פזורות בכל השבטים כך שמסתבר שחלק מהם גלה עם עשרת השבטים.
"למבדה" (בפורטוגזית: "Lambada"; בשמו הרשמי: "Chorando Se Foi") הוא שיר משנת 1989 בביצועה של להקת הפופ "קאומה" .
הלהקה הוקמה בצרפת ובין חבריה היו, בין היתר, ילידי גוואדלופ ומרטיניק.
הסולנית, לואלווה בראז, הייתה ברזילאית, והפזמון הושר בשפה הפורטוגזית ובמקצב הלמבדה.
הוא עוסק בגעגועים לאהבה ישנה.
הפזמון היה הסינגל הראשון מתוך אלבום הבכורה של הלהקה, "Worldbeat".
למבדה זכה להצלחה רבה ברחבי העולם, ופרסם את ריקוד הלמבדה, שמקורו בצפון ברזיל.
במצעד הכללי של בילבורד הגיע הפזמון למקום ה-46. כן הגיע למקום הרביעי במצעד המכירות בבריטניה ובאירלנד ולמקום החמישי באוסטרליה.
בישראל נכלל השיר באלבום אוסף של מוזיקת למבדה שיצא לאור באוגוסט 1989, לאחר שהושמע רבות ברשת ג'.
הפזמון זכה במקום הראשון במצעד הפזמונים השנתי הלועזי של 1989 ברשת ג', והפופולריות שלו הביאה גם לזכייתו המפתיעה והשנויה במחלוקת במקום הראשון במצעד היובל שערכה התחנה ב-1990. במצעד העשור של גלי צה"ל לסיכום שנות ה-80 הגיע הפזמון למקום ה-34.
בעקבות הצלחתו הוקלטו גרסאות כיסוי של הפזמון באנגלית, בספרדית ובצרפתית.
את הפזמון ליווה קליפ שצולם בטרנקוסו שבבאהיה, בכיכובם של צמד הרקדנים צ'יקו ורוברטה, שהיו אז בני 12 ו-10. הפזמון תורגם גם לעברית בידי נעמי שמר, תחת השם "למבדה על החוף".
את הפזמון בתרגומה שרו צמד הדודאים באלבומם "זה לא אותו הבית" משנת 1990. השיר "on the floor" של הזמרת ג'ניפר לופז משלב בתוכו את הפזמון של למבדה.
בסמוך לאחר פרסומו של הפזמון, התברר כי מילותיו מהוות תרגום בלתי רשמי לפזמון "Llorando Se Fue" בביצועה של להקת מוזיקה אנדית בוליביאנית בשם לוס קחארקאס.
לאחר שחברי הלהקה הגישו תביעה נגד המפיקים הצרפתים של להקת קאומה בגין פגיעה בזכויות היוצרים שלהם, פיצו אותם האחרונים והסדירו את זכויותיהם.
בעקבות הצלחת השיר והפופולריות של ריקוד הלמבדה, הפיק יורם גלובוס את הסרט "למבדה" , שכתב וביים יואל זילברג.
בד בבד הפיק בן דודו ושותפו לשעבר מנחם גולן סרט דומה בשם "למבדה, ריקוד אסור" .
שני הסרטים יצאו לאקרנים ב-16 במרץ 1990..
השיר זכה גם לגרסה בעברית בקלטת הילדים "מקרנה לילדים" עם דנה דבורין שיצאה ב-1996.
למבורגיני אוונטאדור היא מכונית-על במרכב קופה ורודסטר, בעלת שני מקומות ישיבה, שיוצרה על ידי למבורגיני בין השנים 2011 ל-2021. היא נחשפה בתמונות ראשונות ב-24 בפברואר 2011 והוצגה לציבור בתערוכת הרכב הבינלאומית של ז'נבה ב-28 בפברואר 2011.
אוונטאדור היא יורשת של למבורגיני מורצ'יילאגו בתור מכונית הדגל של למבורגיני.
מחירה באירופה עמד על 450,000 אירו.
האוונטאדור קרויה על שם שור שנלחם בזירת קרב ב-1993.
האוונטאדור נחשפה בתערוכת הרכב בז'נבה ב-28 בפברואר 2011 ותוכננה על מנת להחליף את למבורגיני מורצ'יילאגו ששירתה במשך 10 שנים כמכונית הדגל של למבורגיני.
זמן קצר לאחר חשיפת האוונטאדור, הודיעה למבורגיני כי מכרה 12 יחידות, כאשר המסירות ללקוחות החלו במחצית השנייה של 2011. במרץ 2016 סיימה למבורגיני לבנות 5,000 יחידות מהדגם בחמש שנים וזאת לאחר שהייצור הוגבל בעיקרון ל-4,000 יחידות.
בסוף 2017 הודיעה למבורגיני שייצור האוונטאדור הרגיל יפסק ורק ייצור גרסת ה-S ימשיך, כך שאוונטאדור קופה יוחלף באוונטאדור S והאוונטאדור רודסטר יוחלף באוונטאדור S רודסטר ואוונטאדור SV הוחלף באוונטאדור SVJ שנחשף בשנת 2018.
העיצוב החיצוני משלב אלמנטים רבים מהלמבורגיני ססטו אלמנטו והלמבורגיני רבנטון.
שני כונסי האוויר בצידי הרכב מיועדים לשפר את כוח אווירודינמיות של הרכב.
פנים המכונית ספורטיבי ויוקרתי, המושבים והדשבורד עשויים מחומרים קלי משקל כגון סיבי פחמן בכדי להפחית במשקל.
תיבת הילוכים רובוטית כפולת מצמדים בעלת שבעה הילוכים והנעה כפולה.
נתון התאוצה מ-0 ל-100 קמ"ש עומד על 2.9 שניות ומהירות מרבית של 350 קמ"ש.
צריכת הדלק המשולבת עומדת על 5.8 ק"מ לליטר ופליטת ה-CO2 עומדת על 398 גרם לק"מ.
האוונטאדור LP 700-4 רודסטר נחשפה ב-12 בנובמבר 2012.
הגג הנשלף מורכב משני לוחות סיבי פחמן, במשקל 6 ק"ג לאחד קורות הגג חוזקו על מנת להשלים את נחוסר בגג, כמו גם כדי להתאים את מערכות ההגנה במקרה התהפכות ואוורור המנוע.
הגג ניתן להסרה בקלות ומאוכסן בתא מטען בחלק הקדמי של הרכב.
גרסת הרודסטר כבדה ב-50 ק"ג מגרסת הקופה ולכן נתון התאוצה עומד על 3.0 שניות מ-0 ל-100 במקום 2.9 שניות, שאר הנתונים הטכניים לא שונים מדגם הקופה.
למבורגיני אוונטאדור SV LP 750-4 (Super Veloce - מהירות על) הוצגה בתערוכת הרכב הבינלאומית של ז'נבה ב-
4 במרץ 2015. היא כוללת עיצוב הפונה לכיוון מכוניות מרוץ עם כנף אחורית גדולה וספויילר מקדימה, אחורה ובצדדים.
בתחום ההנעה ההספק המרבי עולה מ-700 כ"ס ל-750 כ"ס, נתון התאוצה עומד על 2.8 שניות ומעל ל-350 קמ"ש.
הייצוג הוגבל ל-600 יחידות והסתיים ביולי 2017.
אוונטאדור SV LP 750-4 רודסטר
גרסת הרודסטר לאוונטאדור SV נחשפה ב-15 באוגוסט 2015. המסירות ללקוחות החלו בתחילת 2016. הייצור הוגבל ל-500 יחידות.
הגג הנפתח לא שונה מגרסת הרודסטר הרגילה אך הורדת רכיבים מסוימים הפחיתו את המשקל ב-50 ק"ג לעומת גרסת הרודסטר הרגילה.
האוונטאדור S נחשפה ב-19 בדצמבר 2016, חשיפה רשמית התקיימה בתערוכת הרכב בז'נבה במרץ 2017. האוונטאדור S היא מתיחת פנים לאוונטאדור הרגילה.
למבורגיני הוסיפה את ה-"S" בשמה כחלק ממתיחת הפנים.
בתחום ההנעה שיפרה למבורגיני את מערכת ההנעה של האוונטאדור S וזו מספקת עכשיו 740 כ"ס ב-8,500 סל"ד במקום 700 כ"ס ב-8,250 סל"ד.
השיפור הושג בעזרת מערכת פליטה חדשה (קלה יותר ב-20%) ובעיקר בעזרת אופטימיזציה של מערכת השסתומים במנוע, מה שאפשר את העלאת הקו האדום מ-8,250 ל-8,500 סל"ד.
נתוני הביצועים (תאוצה ומהירות) נותרו ללא שינויי.
אוונטאדור S LP 740-4 רודסטר
האוונטאדור S רודסטר נחשפה ב-9 בספטמבר 2017. היא כוללת את אותו גג נפתח מהאוונטאדור רודסטר הראשונה אך משקלה עלה ב-50 ק"ג מה שגורר נתון תאוצה מ-0 ל-100 קמ"ש של 3.0 שניות במקום 2.9 שניות.
אוונטאדור SVJ (Super Veloce Jota - מהירות על ג'וטה) היא מתיחת הפנים לאוונטאדור SV.
היא נחשפה ב-24 באוגוסט 2018. הייצור הוגבל ל-900 יחידות.
היא כוללת את אותו מנוע אך משופר יותר ההספק עלה ל-770 כ"ס תוספת של 20 כ"ס מעל האוונטדור SV היוצאת ו-30 כ"ס יותר מהאוונטדור S הרגילה.
נתון התאוצה מ-0 ל-100 קמ"ש עומד על 2.8 שניות ומהירות מרבית של 352 קמ"ש.
בנוסף למבורגיני התקינה מוטות מייצבים קשיחים יותר ב-50% מאלו של ה-SV והקשיחה את הבולמים ב-15%.
שינויים נוספים בוצעו במערכת הפליטה של הדגם, תיבת ההילוכים הרובוטית שודרגה, מערכת ההנעה הכפולה עודכנה עם 3% יותר מומנט לציר האחורי ומערכות בקרת היציבות וה-ABS עודכנו בהתאם לתוספת כוח ההצמדה.
ה-SVJ צלחה את מסלול הנירבורגרינג בזמן של 6 דקות, 44 שניות ו-97 מאיות (6:44:97) ובכך קבעה שיא ההקפה חדש של מסלול הנורבורגרינג (20.6 ק"מ) לרכב סדרתי ועקפה את הפורשה 911 GT2 RS שצלחה את המסלול בזמן של 6 דקות, 47 שניות ו-3 מאיות (6:47:3).
אוונטאדור SVJ LP 770-4 רודסטר
היא גרסת הרודסטר לאוונטאדור SVJ ומחליפה את האוונטאדור SV רודסטר.
היא כוללת את אותו גג נפתח של האוונטאדור SV היוצאת.
למעט נתון תאוצה של 2.9 שניות במקום 2.8 שניות בדגם הקופה אין כל שינויי במערכת ההנעה.
היא הוצגה בתערוכת הרכב בז'נבה ב-4 במרץ 2019. הייצור הוגבל ל-800 יחידות.
היא הגרסה האחרונה של האוונטאדור, היא גם הלמבורגיני האחרונה שתשתמש במנוע V12, לפחות ללא סיוע חשמלי.
היא נחשפה ב-7 ביולי 2021 והייצור שלה הוגבל ל-600 יחידות (350 מדגם הקופה ו-250 מדגם רודסטר).
בעיצוב החיצוני, הפנימי ובביצועים היא שילוב של האוונטאדור S והאוונטאדור SVJ.
העיצוב אגרסיבי וספורטיבי למדי עם ספויילרים בצידי המכונית כמו ה-SVJ אך ללא הכנף האחורי של ה-SVJ.
בתחום ההנעה היא כוללת גרסה משופרת למנוע ה-V12 בנפח 6.5 ליטר שכעת מספק 780 כ"ס ומומנט מרבי של 73.4 קג"מ, תוספת של 40 כ"ס מהאוונטדור S ותוספת של 10 כ"ס מדגם SVJ.
לצד תוספת הכוח, האוונטדור LP780-4 זכתה בנוסף להפחתת משקל של 55 ק"ג לעומת דגם ה-S כך שמשקל הדגם עומד על 1550 ק"ג.